钦定古今图书集成/理学汇编/学行典/第047卷 > 朱子大全集 > 《答黄道夫》
## 钦定古今图书集成/理学汇编/学行典/第047卷 > 朱子大全集 > 《答黄道夫》

示谕性气之说甚善，但“则者人之所以循乎天”，“循”字
恐未安。盖“则”之一字，方是人之所受乎天者。至于所
谓“养之以福”，乃所谓循乎天耳。《西铭》“天地之塞”，似亦
著“扩充”字，未得。但谓充满乎天地之闲莫非气，而吾
所得以为形骸者，皆此气耳。“天地之帅”，则天地之心，
而理在其闲。五行，谓水火木金土各一其性，则为仁
义礼智信之理，而五行各专其一。人则兼备此性而
无不善。及其感动，则中节者为善，不中节者为不善。